Pigalle (nattklubb)

Pigalle er en nattklubb, bar og et fest- og konsertlokale på Grønland i Oslo. Etablissementet ble åpnet i 1965 i etasjen over den tradisjonsrike ølhallen og restauranten Olympen, bedre kjent som «Lompa», i Grønlandsleiret 15. Stedet var blant annet kjent for sine bordtelefoner, som gjorde det mulig å ta kontakt med gjester ved andre bord.

Fra 1911 hadde lokalene vært utleid til Sportsklubben av 1909. Lokalene har vært pusset opp en rekke ganger siden det. Stedet har fungert som go-go-bar og konsertlokale. Den siste tiden fram til 2006 ble Pigalle kun utleid til private arrangementer. 

Pigalle stengte i 2006 for oppussing sammen med Olympen. I november 2007 åpnet stedet med nytt interiør i opprinnelig sekstitallstil.

Pigalle har navn etter forlystelsesområdet Pigalle i Paris.

 Litteratur 


Referanser

Eksterne lenker
 Pigalles nettside
 Bilder fra Pigalle 1979

Kategori:Serveringssteder i Oslo
Kategori:Grønland (Oslo)